Pirkimo sąlygų A dalies priedas „Techninė specifikacija“
TINKLO KOMUTATORIŲ (SWITCH) TECHNINĖ SPECIFIKACIJA

1. BENDRIEJI REIKALAVIMAI SIŪLOMAI ĮRANGAI
1.1. Perkančioji organizacija – Viešųjų pirkimų tarnyba (toliau – Tarnyba) numato įsigyti 3 (tris) tinklo komutatorius, kurie turi atitikti šioje techninėje specifikacijoje nurodytas sąlygas.
[bookmark: _Hlk69200619]1.2.  Tiekėjas – ūkio subjektas – fizinis asmuo, privatusis ar viešasis juridinis asmuo, kita organizacija ir (ar) jų padalinys, įskaitant ūkio subjektus, kurių pajėgumais remiamasi, subtiekėjus, darbuotojus ir kitus teisėtais pagrindais Prekių tiekimui pasitelktus asmenis.
1.3. Pirkimo objektas – tinklo komutatoriai (switch) (toliau – Prekės). 
1.4. Prekių kiekis – 3 vienetai. 
1.5. Prekių pristatymo terminas ir adresas – Prekės turi būti pristatytos ne vėliau kaip per 30 (trisdešimt) darbo dienų nuo sutarties įsigaliojimo dienos šiuo adresu: Kareivių g. 1, LT-08351 Vilnius.
1.6. Tiekėjas turi įvertinti ir į siūlomų Prekių kainą įtraukti visas išlaidas, reikalingas tinkamam Prekių pristatymui, t. y. tinkamam pirkimo sutarties įvykdymui.
1.7. Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai, turi būti laikoma, kad kiekviena tokia nuoroda yra pateikta su žodžiais „arba lygiavertis“. Lygiavertiškumo įrodymas yra Tiekėjo pareiga.
1.8. Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. Lygiavertiškumo įrodymas yra Tiekėjo pareiga.
1.9. Prekės neturi kelti grėsmes nacionaliniam saugumui vadovaujantis Lietuvos Respublikos viešųjų pirkimų įstatymo 37 str. 9 d.

2. SPECIALIEJI REIKALAVIMAI SIŪLOMOMS PREKĖMS

2.1. Tiekėjas, nurodydamas siūlomų Prekių atitikimą, turi nurodyti konkrečias siūlomų Prekių specifikacijas / parametrus, pvz.: „garantijos terminas XX mėn.“, o ne „garantijos terminas ne mažiau kaip XX mėn.“. 
2.2. Tiekėjui vietoje konkrečių specifikacijų / parametrų rašyti „Atitinka“/ „Taip“/ „Ne mažiau“/ „Ne daugiau“/ „Ne ilgiau“/ „Turi būti“ neleidžiama.
2.3. Tiekėjas turi nurodyti prie pasiūlymo pridedamo dokumento/bylos pavadinimą arba pateikti nuorodą į konkretų internetinį puslapį (nuoroda į puslapį, kuriame neatidarant naujų internetinių puslapių yra visa reikalavimą patvirtinanti informacija, nuoroda tik į bendrą gamintojo puslapį nebus pakankama), kuriame galima rasti informaciją, patvirtinančią atitikimą reikalaujamam parametrui/specifikacijai (toliau – Dokumentacija). Dokumentacija gali būti naudotojo vadovas, brošiūra, katalogas, techninių duomenų lapas ir pan.
2.4. Tiekėjas, nurodant Dokumentacijos pavadinimą, turi  pateikti nuoroda į konkretų puslapį, paragrafą ir pan., kai tai yra įmanoma, sklandesniam tiekėjų pasiūlymų vertinimui. 
2.5. Specialieji reikalavimai Prekėms yra pateikti 1 lentelėje:
1 lentelė

	Eil. Nr.
	Parametras
	Reikalaujama minimali charakteristika
	Siūloma charakteristika
Tiekėjas turi nurodyti prie pasiūlymo pridedamo dokumento/bylos  pavadinimą arba pateikti nuorodą į konkretų internetinį puslapį (nuoroda į puslapį, kuriame neatidarant naujų internetinių puslapių yra visa reikalavimą patvirtinanti informacija, nuoroda tik į bendrą gamintojo puslapį nebus pakankama), kuriame galima rasti informaciją, patvirtinančią atitikimą reikalaujamam parametrui/specifikacijai 
(pildo tiekėjas)

	1.
	Gamintojas
	Nurodyti gamintoją

	2.
	Pavadinimas/modelis
	Nurodyti pavadinimą, modelį

	3.
	Prekės dydis ir prievadai
	Turi būti montuojamas į 19" komutacinę spintą.
Ne didesnis kaip 1U aukštis.
Elektros maitinimas 220V AC.
Ne mažiau kaip 48 100/1000 Base-T prievadai,
ne mažiau kaip 4x1Gbps SFP.
Turi būti USB prievadai:
· Type-A ir/arba USB-C (turi būti bent vienas iš jų, gali būti ir abu prievadai).
Ne mažiau kaip 512MB DRAM.
	

	4.
	Licencijos
	Į įrenginio kainą taip pat turi būti įtrauktos visos licencijos, reikalingos nurodytoms funkcijoms palaikyti (jei nenurodyta kitaip).
	

	5.
	Komutatoriaus našumas
	· Komutatoriaus pralaidumas ne mažiau nei 80Gbps. 
· Našumas ne mažesnis nei 70Mpps. 
· MAC adresų skaičius ne mažiau 14000.
	

	6.
	Komutavimo funkcionalumas
	Turi būti:
· IEEE 802.1w Rapid Spanning Tree protokolas.
· IEEE 802.1s Multiple Spanning Tree protokolas.
· IEEE 802.1Q VLAN.
· Ne mažiau kaip 3500 VLAN.
· IEEE 802.3ad prievadų loginis sujungimas, ne mažiau 8 grupių, su ne mažiau kaip 16 prievadų vienoje grupėje. 
Ne mažiau kaip 9000 baitų maksimalus komutuojamų Ethernet kadrų ilgis.
IPv4/IPv6 palaikymas
	

	7.
	Multicast funkcionalumas
	Turi būti:
· Interneto grupės valdymo protokolas (IGMP v1, v2, v3 snooping);
· Multicast‘o kliento aptikimas (MLD v1, v2)
	

	8.
	Saugumo funkcionalumas
	Turi būti:
· Apsauga nuo neleistino prisijungimo pagal siuntėjo MAC adresą (angl. Port security), ribojant leistinų MAC adresų skaičių.
· Dinaminis adresų išsprendimo protokolo (ARP) tikrinimas. 
· GARP palaikymas automatiniam VLAN identifikavimui.
· Access List palaikymas (ACL), ne mažiau kaip 500 taisyklių. 
· 802.1x autentifikavimas.
	

	9.
	Maršrutizavimas 
	Turi būti:
· palaikomas statinis maršrutizavimas, su ne mažiau kaip 800 maršrutų.
· Galimybė sukonfigūruoti ne mažiau kaip 100 L3 prievadų. 
· Vienu metu palaikomi ne mažiau kaip 3000 VLAN.
	

	10.
	Paslaugos kokybė (angl. QoS)
	IP paketų klasifikavimas ir žymėjimas turi būti pagal:
· MAC adresus;
· prievadą.
Eilių skaičius kiekvienam prievadui – ne mažiau kaip 8;
Turi būti DSCP.
	

	11.
	Valdymas ir stebėjimas
	Turi būti:
· komandinės eilutės sąsaja (angl. command line interface) - SSH v2 (šifravimas – ne mažiau kaip 128 bitų), Telnet;
· SNMPv1, SNMPv2, 
· Nuotolinis stebėjimas (RMON);
· sFlow palaikymas;
· RADIUS
· Operacinės sistemos ir konfigūracijos persiuntimas TFTP protokolu.
· Galimybė saugoti du operacinės sistemos failus. 
	

	12.
	PoE palaikymas
	Visi komutatoriaus portai turi palaikyti PoE (Power over Ethernet) funkcionalumą.
	

	13.
	Tinklo komutatorių sujungimas tarpusavyje
	Turi būti galimybė visus tris komutatorius sujungti tarpusavyje (Switch Stacking).
	

	14.
	Suderinamumas su esama Tarnybos IT infrastruktūra
	Pateikta įranga turi būti suderinama su Tarnybos naudojama tinklo įranga:
1. IP telefonijos įrenginys: CISCO ISR 1100 Series;
2. Įeigos sistemos kontroleris: Dahua Access Controller DHI-ASC2204C-S;
3. WiFi prieigos taškas: CISCO AIR-AP1832I-E-K9;
4. Ugniasienė: FortiGate 60E;
5. Komutatorius: Cisco Catalyst 9200-24T-E
	

	15.
	Tinklo konfigūracija
	Šiuo metu Tarnyboje naudojami tinklo komutatoriai Cisco SG350X-48P ir juose atlikta tinklo segmentacija. Pagal tinklo segmentacijos konfigūracinį failą turi būti galimybė atkartoti tinklo konfigūraciją Tiekėjo siūlomuose tinklo komutatoriuose.
	

	16.
	Garantinė priežiūra
	Turi būti suteikiamas ne mažiau nei 36 mėn. garantinio aptarnavimo terminas, skaičiuojamas nuo Prekių perdavimo–priėmimo akto pasirašymo dienos.
12 mėnesių nuo Prekių gavimo dienos turi būti suteikta galimybė atsisiųsti klaidų ištaisymus ir atnaujinti programinę įrangą.
	

	17.
	Kiti reikalavimai
	Visa įranga turi būti gamykliškai nauja „brand new“, gamykliškai atnaujinti „renew“ / „refurbished“ /„remarked“ komponentai neleistini.

Prekės turi būti pristatomos kartu su visomis tvirtinimo (varžtais) ir pajungimo (elektros laidais) priemonėmis.
	



3. APLINKOSAUGINIAI REIKALAVIMAI
3.1. Pirkimas yra laikomas žaliuoju pirkimu pagal Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo”, (toliau – Tvarkos aprašas) 4.4.4.1 papunktį:
Pirminė, antrinė ir tretinė Prekių pakuotės (atsižvelgiant į tai, kurios (-ių) pakuotės (-čių) kategoriją (-as) Tiekėjas naudoja tiekdamas ar perduodamas Prekes Pirkėjui), turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas ir (ar) turi būti vienalytės (homogeniškos) pakuotės, pagamintos iš vienos rūšies medžiagos arba turi būti naudojamos daugkartinio naudojimo pakuotės (talpos):
	Eil. Nr.
	Pakuotės medžiaga
	Ženklinimas

	1.
	Stiklas
	GL (arba GL nuo 70 iki 79)

	2.
	Metalas
	FE (arba FE 40), ALU (arba ALU 41). Nuo 42 iki 49

	3.
	Popierius ar kartonas
	PAP (arba PAP nuo 20 iki 39)

	4.
	Medis ar kamštinė medžiaga
	FOR (arba FOR nuo 50 iki 59)

	5.
	Medvilnė ar džiutas
	TEX (arba TEX nuo 60 iki 69)

	6.
	Polietilentereftalatas
	PET arba PET 1

	7.
	Aukšto tankumo polietilenas
	HDPE (arba HDPE 2)

	8.
	Polivinilchloridas
	PVC (arba PVC 3)

	9.
	Žemo tankumo polietilenas
	LDPE (arba LDPE 4)

	10.
	Polipropilenas
	PP (arba PP 5)

	11.
	Polistirenas
	PS (arba PS 6)


3.2. Kartu su Prekėmis Tiekėjas turi pateikti Prekių pirminių, antrinių ir tretinių pakuočių tinkamumą perdirbti (perdirbamumą) ir (ar) homogeniškumą, ir (ar) daugkartinio naudojimo pakuotės (talpos) patvirtinančius dokumentus:
3.2.1. Tiekėjo ar gamintojo dokumentus, įrodančius, kad pakuotės yra homogeniškos ir (ar) atitinkamai paženklintos, arba yra daugkartinio naudojimo pakuotės (talpos);
[bookmark: _ftnref1]3.2.2. dokumentus, pagrindžiančius atitiktį standartams (pavyzdžiui, sertifikatas, akredituotos laboratorijos tyrimų išduota, tinkamumą perdirbti patvirtinanti ataskaita / pažyma), pagal kuriuos įrodoma, kad pakuočių medžiagos perdirbamos, pvz., standartas LST EN 13432 „Pakuotė. Naudotų pakuočių, numatomų kompostuoti ir biologiškai skaidyti, reikalavimai.“, arba standartas Voluntary Standard for Repulping and Recycling Corrugated Fiberboard Treated to Improve Its Performance in the Presence of Water and Water Vapor, arba standartas RecyClass[1] ar kitas lygiavertis standartas, arba
[bookmark: _ftnref2]3.2.3. Aplinkos apsaugos agentūros interneto svetainėje (https://aaa.lrv.lt/) skelbiamame atliekų tvarkytojų, turinčių teisę išrašyti gaminių ir (ar) pakuočių atliekų sutvarkymą įrodančius dokumentus, sąraše[2] nurodytų atliekų perdirbėjų ar eksportuotojų dokumentai, pagrindžiantys, kad tokios pakuotės, tapusios atliekomis, gali būti perdirbamos, arba
3.2.4. Tiekėjo ar gamintojo dokumentus, įrodančius, kad pakuotės (talpos) yra daugkartinio naudojimo (pavyzdžiui, pakuotės aprašymo dokumentas, techninis dokumentas), arba kitus lygiaverčius įrodymus.
Lygiavertiškumo įrodymas yra Tiekėjo pareiga.




[1] https://recyclass.eu/
[2] Atliekų tvarkytojai, turintys teisę išrašyti gaminių ir (ar) pakuočių atliekų sutvarkymą įrodančius dokumentus - Aplinkos apsaugos agentūra
2

